b"\n_START_ARTICLE_\nCementiri de Castellar del Vall\xc3\xa8s\n_START_SECTION_\nDescripci\xc3\xb3\n_START_PARAGRAPH_\nEl Cementiri de Castellar del Vall\xc3\xa8s \xc3\xa9s un testimoni arquitect\xc3\xb2nic dins dels diferents estils d'arquitectura que es produ\xc3\xafen a la ciutat, sempre per\xc3\xb2, a petita escala. D'altra banda s\xc3\xb3n tamb\xc3\xa9 un inventari simb\xc3\xb2lic i psicol\xc3\xb2gic d'un per\xc3\xadode de la hist\xc3\xb2ria de l'arquitectura que va des del neoclassicisme rom\xc3\xa0ntic fins als l\xc3\xadmits postmodernistes._NEWLINE_El Cementiri de Castellar del Vall\xc3\xa8s respon al modernisme darrer quan hi trobem els \xc3\xbaltims exemples de tombes monumentals junt a les rengleres de n\xc3\xadnxols. Els elements funeraris en aquest per\xc3\xadode, abandonen la seva triomfalitat i ens demostren solament la p\xc3\xa8rdua d'una vida i el manteniment d'un record. L'entrada sembla imitar les formes franceses d'avingudes i jardins. Les capelles-pante\xc3\xb3 semblen passar del naturalisme floral a l'estructura cicl\xc3\xb2pia._NEWLINE_L'entrada del cementiri mant\xc3\xa9 un record de les formes franceses d'avingudes i jardins post rom\xc3\xa0ntiques. Aquest cementiri mant\xc3\xa9 una evocaci\xc3\xb3 naturalista a les imitacions de les formes franceses._NEWLINE_Les caracter\xc3\xadstiques dels panteons comporten, a m\xc3\xa9s de la transformaci\xc3\xb3 i amalgama d'aspectes art\xc3\xadstics que abasten la total decoraci\xc3\xb3 en tots els detalls.\n_START_SECTION_\nHist\xc3\xb2ria\n_START_PARAGRAPH_\nEl projecte de l'entrada \xc3\xa9s obra d'Antoni de Falguera Sivilla. Es realitz\xc3\xa0, l'any 1916. Les tombes-pante\xc3\xb3 s\xc3\xb3n de la d\xc3\xa8cada de 1920. Els cementiris urbans sorgiren a partir de la segona meitat del segle\xc2\xa0xix._NEWLINE_Hi \xc3\xa9s enterrat el pedagog de l'art V\xc3\xadctor Masriera i Vila (Barcelona, 1875 - Castellar del Vall\xc3\xa8s, 1938).<"